
DISSERTATIO  MEDTCA 


INAUGURAL1S 

DE 

PHRENITIDE. 


AUCTORE  GULIELMO  L.  MfGREGOR. 


PROCEMIUM. 

Quoniam  oportet  eos  Medicinae  summos  ho¬ 
nores  in  hac  alma  Academia  petentes,  aliquid 
scribere  de  re  medica,  vel  aliis  scientiis  cum  ea 
conjunctis  ;  pro  tentamine  hujusmodi  Plireni- 
tidem  seu  inflammationem  cerebri,  selegi ;  quia 
inflammatio,  quacunque  in  corporis  parte  acci¬ 
dat,  ac  praecipue  cum  organum  cujus  munera 
vitae  necessaria  sunt,  invadit,  haud  parum  at¬ 
tentionis  sibi  vindicat.  Quum  primum  in¬ 
flammatio  partem  vitalem  adoritur,  signa 
maxime  gravia  per  totum  corpus,  eam  comitari 
necesse  est  i  ac  si  remedia  ad  vehementiam 
morbi  occurrendam,  vel  saltem  ejus  impetum 

minuendum  non  celeriter  ac  pertinaciter  usur¬ 
pantur  ;  nihil  aliud  sperandum,  quam  morbum 
exitum  lethalem  esse  habiturum ;  vel  muta¬ 
tionem  partis  affectae  morbosam  functionibus 
corporis  sani  minime  accommodatam  effectu¬ 
rum. 

Cerebrum,  haud  secus  ac  caeterae  partes, 
inflammationi  obnoxium  est ;  atque  nil  mirum 
erit,  hanc  affectionem  organi  vitae  omnino 
necessarii  signis  vehementibus  tum  capitis 
tum  partium  aliarum,  quibus  cerebrum  con- 
nectitur,  illo  miro  nexu  seu  consensu  qui  hoc 
organum  inter  ac  caetera  intercedit,  comitari. 
Hinc  bene  notum,  quam  periculosa  semper 
Phrenitis  habeatur;  haud  raro  auxiliis  omnibus 
frustra  adhibitis  ad  ejus  cursum  fraenandum. 
Quod  ad  sedem  hujus  morbi  attinet,  duas 
opiniones  de  hac  re  medici  excogitarunt ;  alii 
scilicet  membranis,  alii  cerebro  ipsi  inflamma¬ 
tionem  tribuerunt ;  hinc  meningitis  illam  et 
cephalitis  hanc  affectionem  exprimere  solet.  Ut 
morbus  nunc  membranis,  nunc  cerebro  accidit, 
ac  uterque  seorsim  existit,  certe  verisimile 


3 


DE  PHRENITIDE. 

videtur ;  sed  nulla  mortem  signa  praeeunt,  qui¬ 
bus  sedem  morbi  cognoscere  possimus  ;  prae¬ 
terea,  hoc  discrimen  facere  nihil  refert,  quoniam 
eadem  ratione  medendi  opus  est,  sive  mem¬ 
branae,  sive  cerebrum  ipsum  afficiatur.  Saepe 
autem  ubi  aeger  signa  Phrenitidis  omnia  osten¬ 
dens,  moritur,  corpore  aperto,  nil  fabricae 
morbosae  vel  indicii  inflammationis  aut  in 
membranis  aut  cerebro  detegi  potest :  ex  hoc 
patet,  quam  parum  certi  de  natura  vel  morbis 
generis  nervosi  adhuc  cognoscatur  :  nec  veri 
simile  est  multum  de  his  notum  iri  quamdiu 
notitia  “  illius  divinae  particulae”  quae  actiones 
corporis  humani  regit  atque  efficit,  tanta  cali¬ 
gine  obtegitur.  Sed  quod  ad  morbum  de  quo 
agitur  attinet,  observandum  est,  sedes  inflam¬ 
mationis  ante  mortem  vix  detegitur,  sic  af¬ 
fectus  duo  sub  eodem  morbo  describi  so¬ 
lere  :  clarus  igitur  Cullenus  in  Phrenitide 
definienda,  sub  hoc  nomine  inflammationem 
cum  cerebri  tum  ejus  membranarum  includit ; 
atque  ita  morbum  describit,  “  Pyrexia  vehe- 
“  mens  ;  dolor  capitis,  rubor  faciei  et  oculorum; 
“  lucis  et  soni  intolerantia ;  pervigilium  ;  de- 
“  lirium  ferox  vel  typliomania.” 

DE  PHRENITIDE. 


DE  SYMPTOMATIS. 

Capitis  dolor  vehemens,  ac  ejus  sedes  haud 
bene  definita ;  modo  pars  unica,  modo  caput 
totum  afficitur ;  nunc  externus,  nunc  magis 
profundus  dolor  existit.  Pulsus  aliquando 
exilis  plerumque  vero  frequens,  validus,  atque 
durus :  sanguinis  caput  versus  impetus  imma¬ 
nis,  ut  plane  indicatur  ab  ictu  carotidum  pari¬ 
ter  ac  faciei  rubore,  qui,  prout  morbus  inten¬ 
ditur,  major  majorque  evadit.  Vultus  ferox 
mente  capti  instar  accedit :  inquietudo  ;  men¬ 
tis  aberratio  ac  delirium  per  paucos  dies  non- 
nunquam  sese  haud  ostendunt.  Cum  morbus 
ad  finem  exitialem  tendit,  oculi  tumidi  ac  ve- 
luti  ex  suis  sedibus  exulturi  apparent.  Pes- 
piratio  fere  profunda  lentaque,  singultibus  in¬ 
tercepta,  raro  frequens ;  nervorum  distentiones 
accedunt ;  fluxus  bilis  augetur  adeo  ut  cutis 
flavescat;  artuum  tremores;  dentium  stri¬ 
dor  ;  faciei  pallor ;  colli  vultusque  sudores ; 
alvi  dejectiones  invitae;  coma,  pulsusque  de¬ 
bilis  mortem  praecedere  solent. 

DE  CAUSIS  REMOTIS. 

Phrenitidis  causae,  haud  secus  ac  morbo¬ 
rum  caeterorum,  in  praedisponentes,  scilicet, 
quae  proclivitatem  dant,  et  excitantes,  diduci 
possunt.  Debilitas  ex  quacunque  causa  suam 
originem  ducat,  tonum  generis  nervosi  minu¬ 
endo,  atque  ita  proclivitatem  morbis  pluribus 
inducendo,  haud  inmerito  Phrenitidis  causa 
praedisponens  ducenda  est. 

Quod  ad  causas  excitantes  attinet,  nosse  ju¬ 
vat,  hunc  morbum  sine  ulla  causa  manifesta 
nonnunquam  accidere ;  multo  tamen  saepius 
ex  causis  inflammationis  generalibus  quaeque 
nimirum  impertiunt  vasis  cerebri  impetum, 
oriri  solet :  nam  utcunque  primo  mirum  vi¬ 
deatur,  experimentis  Doctoris  Kellie  est 
probatum  ;  copiam  sanguinis  caput  versus  in¬ 
ternam  non  posse  augeri :  sed  quamvis  de  hac 
re  satis  constat,  impetus  hujus  fluidi  causis 
variis  corpori  admotis  intendi  potest :  ac  hoc 
esse  verum,  Doctor  Alison  in  suis  pradec- 

tionibus,  sat  superque  ostendit :  hae  causae 
sunt  liquores  meraciores  immodice  hausti ;  in- 
solatio,  maxime  in  regionibus  calidis  ;  corpo¬ 
ris  exercitatio  nimis  diu  producta  ;  animi  af¬ 
fectus  vehementes  ;  ira,  moeror,  amoris  infeli¬ 
cis  impetus  ;  studium  quoque  intentum  ;  ve¬ 
nus  nimia ;  evacuationis  solitae  suppressio,  ve- 

luti  haemorrhoidum  maribus  vel  mensium 

.  > 

faeminarum  ;  vulnera ;  contusiones  aliaeque 
injuriae  capiti  illatae  ;  quaedam  venena ;  ha¬ 
rum  omnes  aliis  atque  aliis  temporibus  causae 
Phrenitidis  excitantes  fieri  possunt. 

DE  SIGNORUM  RATIONE. 


Proximem  est,  ut  rationem  signorum  qui¬ 
bus  Phrenitidem  adesse  cognoscimus,  quamvis 
explicatio  haud  parum  difficilis  ac  incerta  est, 
reddere  incipiam. 

4  v 

Pyrexia  Vehemens . — Quae  causa  pyrexiae 
proxima  sit,  sive  aliquid  noxae  in  corpore  la¬ 
tens,  sive  lentor  fluidorum,  vel  spasmus  va¬ 
sorum  extremorum,  parum  adhuc  constat ; 
sed  bene  notum  plus  minus  pyrexiae  omnes 
fere  phlegmasias  cum  internas  tum  externas, 
comitari ;  aliis  levis,  aliis  tamen  multo  magis 
vehemens  febris  existit,  cujus  vires  e  tono  ge¬ 
neris  arteriosi  seu  diathesi  phlogistica  in  cor¬ 
pore  existente  magna  ex  parte  pendere  viden¬ 
tur  ;  *  quamobrem  nil  mirum  erit,  pyrexiam 
adeo  vehementem  phrenitidi  adesse,  quoniam 
nexus  tam  insignis  genus  nervosum  inter  ac 


*  Vide  Cullen’s  “First  Lines,” 


sec.  lxii. 

arteriosum  intercedit,  “  ut  hae  binae  functio - 
“  nes  subsidium  ferant  et  petant  vicissim,  ne- 
<c  que  altera  sine  alterius  ope  perfici  queat f 
itaque  quum  primum  illud  inordinatum  fit, 
hoc  affectum  participans,  tumultum,  cui  py- 
rexia  tribuenda  movet. 

Dolor  Capitis. — Inflammationem  externam 
pariter  ac  internam  plus  minusve  doloris  sem- 
per  comitatur ;  quod  ad  Phrenitidem  attinet, 
ab  impetu  sanguinis  in  vasis  cerebri  dolor  pen¬ 
dere  videtur  :  hic  impetus  primo  intendit  sen¬ 
sum,  qui  magis  magisque  ingravescens  capiti 
invicem  impertit  dolorem  qui  tandem  intole¬ 
rabilis  fere  evadit. 

Rubor  Faciei  et  Oculorum. — Hic  fluxu  san¬ 
guinis  in  has  partes  plane  nititur,  eousque 
ut  vasa  primo  fluidum  sine  colore  vehen¬ 
tia,  sanguine  rubro  tandem  impleantur  ; 
quidam  vero  putarunt,  vasa  inter  inflam¬ 
mationem  nova  formari :  haud  raro  autem 

+  Vide  Gregorys  iC  Conspect.  Med.  Theoret.”  Par. 

oculi  tunica  conjunctiva  vasis  sanguiferis  ru¬ 
bescit,  atque  ita  celeriter  post  causae  excitan¬ 
tis  admotum,  ut  vix  ac  ne  vix  quidem  satis 
temporis  sit  ad  vasa  nova  formanda;  rubor 
igitur  potius  vasis  distentis,  quae  jam  existunt, 
quam  formationi  novorum,  tribuendus  est. 

Lucis  et  So?ii  intolerantia . — Sensus  generis 
nervosi  totius  sub  Phrenitide  manifeste  au¬ 
getur;  eoque  perspicuum  erit,  singulos  ner¬ 
vos  variis  organis  impensos  plus  minus  affec¬ 
tum  generalem  participaturos  ;  atque  hinc 
videtur  esse  ratio  cur  sensus,  auditus  scilicet 
visusque  tantum  augeantur  ut  vix  ac  ne  vix 
quidem  soni  lucisque  impulsum  tolerare  va¬ 
leant. 


Pervigilium . — Hoc  a  statu  cerebri  ita  ab¬ 
normi,  ut  aequilibrium  somnum  inter  ac  vigi¬ 
liam  abrumpatur  ac  quasi  pereat,  efficitur. 
Parum  adhuc  cognoscitur  de  conditione  qua 
somnus  nititur,  sive  nervis  exhaustis  sive  cere¬ 
bri  compressione  ;  utcunque  vero  obscura  cau¬ 
sa  somni  proxima  sit,  bene  notum  tamen, 


n 


10  DE  PHRENITIDE. 

multos  affectus  corporis  haud  aliter  ac  mentis 
somnum  morari  vel  penitus  arcere  posse ;  ac 
iis  jam  dictis  haud  mirum  erit  Phrenitidem, 
per  quam  tanta  incitatio  existat  maxime  som¬ 
num  perturbare. 

Deliiium  ferox  vel  Typhomania. — Sat  erit 
dicere  duas  delirii  species  existere,  alteram  sci¬ 
licet,  multum  ferocitatis  et  incitationis  ;  alter- 

% 

am  parum  alterutrius,  sed  potius  morositatem 
et  debilitatem  ostendentem.  Utrumque  fe¬ 
bribus  haud  raro  existit  et  plerumque  ab  im¬ 
minutione  cerebri  tensionis  nititur  ;  sed  quod 
ad  Phrenitidem  attinet,  impetus  caput  versus 
manifeste  augetur ;  sed  quoniam  commenta 
medicinae  potius  nocent,  quam  prosunt,  sic 
praestat  de  re  adeo  obscura  opinionem  non 
proponere. 

DE  DIAGNOSI. 


E  pyrexia  vehemente,  hic  morbus  mania, 
cui  perraro  ulla  febris  adest,  facile  distinguen¬ 
dus  est.  Phrenitis,  cum  delirio  febribus  con¬ 
tinuis  haud  raro  accidente  confundi  potest ; 
sed  hoc  interest ;  delirium,  scilicet  apud  Phre- 
nitidem  fere  ab  ipso  morbi  initio  sese  ostendit, 
dum  quod  febribus  adest  per  primam  acces¬ 
sionem  vix  aut  ne  vix  quidem  apparet :  non- 
nunquam  vero  Phrenitidi  primo  deest  deli¬ 
rium,  atque  haud  raro  quoque  Phrenitis,  vel 
initio,  vel  progressu,  ac  tum  signum  maxime 
metuendum,  febrem  comitatur ;  aliquando 
etiam,  maniae  accessum  praeire  solet ;  quibus 
omnibus  exemplis  diagnosin  facere  parum  re¬ 
fert,  quoniam  rationem  medendi  eandem  esse 
oportet. 

Phrenitis  autem,  cum  illo  delirio  quod  usui 
liquorum  ardentium  immodico  ac  diuturno 
succedit;  sub  nomine  delirii  trementis  benenoto, 

forsan  confundi  potest :  sed  quamvis  minime 
negandum  est,  alterum  alterum  nonn unquam 
referre,  nihilominus  duo  morbi  late  discrepant ; 
nimirum,  Phrenitidem  lucis  et  soni  intoleran¬ 
tia,  etiamque  capitis  dolor  vehemens  sem- 
per  comitantur,  contra,  inter  delirium  tre¬ 
mens  raro  haec  existunt ;  sed  potius  vigilia 
et  molestia  ob  aliqua  insecta  circa  cubicu¬ 
lum  supposita,  ideoque  assurgendi  desiderium 
perpetuum,  aegrum  vexant :  praeterea  hoc  de¬ 
lirium  potius  incitationis  prioris  quam  signum 
primarium,  effectus  esse  videtur. 

DE  PROGNOSI. 

Propter  inflammationis  vehementiam,  cere¬ 
bri  structuram  delicatam,  pariter  ac  morbi  ce¬ 
leritatem  finem  versus  exitialem,  Phrenitis 
morbus  valde  periculosus  semper  habenda  est ; 
ac  nisi  ad  remedia  prompta  atque  valida  ad 
morbum  debellandum  decurratur,  nihil  spera¬ 
ri  potest,  quam  morbum  usque  ad  mortem 
perrecturum  :  prognosin  igitur  plerumque  in¬ 
faustam  facere  necesse  est ;  quia  aeger,  quam¬ 
vis  morbum  superet,  aliis  morbis  minus  peri¬ 
culosis  quidem  sed  non  eo  minus  infestis,  ver¬ 
bi  gratia  Maniae,  peropportunus  est.  Auxili¬ 
is  ad  inflammationem  debellandam  idoneis 
mature  fortiterque  adbibitis,  et  jam  incitatio¬ 
nis  signis  quodammodo  sublatis ;  prognosis 
magis  fausta  de  morbi  exitu,  semper  vero  cau¬ 
te,  ducenda  est ;  nam  saepe  accidit,  ut  capitis 
vitia  qualia  aspectu  primo  nihil  formidinis  fe¬ 
runt,  aegrum  e  medio  tollere  valeant. 

DE  NOTIS,  CADAVERE  APERTO,  OBSER¬ 
VA  NDIS. 


Quum  primum  calvaria  summovetur,  cere¬ 
brum  pariter  ac  ejus  membranae  inflammatio¬ 
nis  notas,  nimirum  vasa  utriusque  sanguine 
turgida,  ac  simul  plus  minus  effusionis  lym¬ 
phae  ostendere  solent.  Cum  dura  mater  in¬ 
flammationis  sedes  fuit,  haec  membrana  mul¬ 
tis  vasis  sanguiferis  eam  inter  ac  cranium  ob¬ 
sessa  videtur  :  interdum  dura  mater  cum  ma¬ 
teria  purulenta  in  ejus  superficie  interna,  aliis 
membranis  haeret.  Cum  tunica  arachnoidea 
inflammata  fuit,  haec  membrana  crassa  est  at¬ 
que  seri  effusio  tunica  excisa  emanantis,  eam 
inter  ac  duram  meningem  :  sed  adhuc  nulla 
vasa  sanguifera  huic  membranae  propria  inve¬ 
niri  solent.  Nonnunquam  huic  membranae 
granulationes  leves,  nimirum  cerebri  tubercu¬ 
la  adsunt,  atque  membrana  ipsa  haud  raro  du¬ 
rae  meningi  nectitur. 

Cum  piam  matrem  invadit  inflammatio, 
ejus  facies  vasis  sanguinem  ferentibus  dense 
operitur.  In  quibusdam  exemplis  pseudo- 
membrana  durae  matri  subjacere  videtur. 
Pus  pariter  ac  abscessus  cerebri  inflammationi 
aliquando  succedunt.  Concretiones  in  sini¬ 
bus  durae  meningis  atque  cerebri  ipsius 
mollities  post  inflammationem  hujus  organi 
nonnunquam  videntur,  quorum  exemplum 
ex  operibus  clari  Morgagni  extrahere  liceat, 
aegri  annos  triginta  quinque  nati  Phrenitidi 
succumbentis :  Sic  historia  capitis  sectionis 
tradidi  tu  r.  “  Dum  e  cranio  cerebrum  exime- 
“  batur,  paullulum  seri  ex  meningibus  emana- 
“  vit.  In  durae  singulis  majoribus  sinibus 
“  erant  concretiones  polyposae  ;  molle  fuit  ce- 
“  rebrum  totum,  in  sinistro  autem  ejus  ven- 
“  triculo  plexus  choroides  multum  varicum 
“  instar  turgebat.”* 


*  Morg.  de  Causis  et  Sedibus  Morb.  Epist  vii.  par.  4. 

DE  CURATIONE. 


Quoniam  cuj usque  medici  boni  atque  so- 
lertis  est,  quatenus  facultas  erit,  morbis,  qui¬ 
bus  genus  humanum  objicitur,  mederi;  sic  eos, 
qui  plurimum  periculi  afferant,  quam  primum 
summovere  vel  saltem  levare,  oportet.  Ex  su- 
pradictis  plane  patebit,  Phrenitidem,  cum  ob 
partem  affectam,  tum  morbi  progressus  cele¬ 
ritatem,  auxilia  valida  atque  prompta  postu¬ 
lare,  ad  ejus  exitum  exitialem  prohibendum. 

Katio  igitur  medendi  constat,  in  usurpando 
remedia  quae,  in  sanguinis  minuendo  impe¬ 
tum  in  cerebrum,  maxime  valent. 

Ad  hoc  propositum  ;  sanguinis  detractioni¬ 
bus  copiosis  atque  subinde  repetitis  statim  uti 
necesse  est.  Sanguinem  vel  ex  arteria  tem¬ 
porali,  vena  jugulari  externa,  vel  brachio  mit¬ 
tere  licet ;  sed  vena  brachii  maxime  convenit 

^  « 

quia  pressura  ad  compescendum  fluxum  ex 

arteria  temporali  vel  vena  jugulari  accommo¬ 
data,  non  semper  incommodo  caret.  Ex  qua¬ 
cunque  parte  mittatur  sanguis,  copia,  ab  ae¬ 
tate  viribusque  aegri,  pariter  ac  gravitate  sig¬ 
norum  et  morbi  stadio,  pendeat  oportet.  Cum 
aeger  debilis  est,  atque  eo  venaesectiones  iter¬ 
atae  vix  aut  ne  vix  quidem  fieri  queunt,  tunc 
multas  hirudines  vel  cucurbitulas  cruentas  ca¬ 
piti  admovere  necesse  est.  At  si  detractio  san¬ 
guinis  his  variis  modis  nihil  auxilii  praestat, 
ad  alia  remedia,  quamvis  multo  minus  effica¬ 
cia,  statim  confugiendum  est.  Imprimis  ca¬ 
put  ad  cutem  usque  radendum  ut  auxilia  faci¬ 
lius  admoveantur  ;  deinde  calvariam,  linteis  in 
aquam  frigidam  vel  aquam  cum  aceto,  demis¬ 
sis  ;  ac  brevibus  intervallis,  refectis,  tegere 
oportet. 

Purgantia,  cursum  fluidorum  ad  alias  partes 
dirigendo,  cerebri  inflammationi  bene  accom¬ 
modata  nunquam  in  hujus  morbi  curatione, 
negligenda  sunt.  In  Phrenitide  alvus  propter 
secretionem  intestinorum  minutam  aegre 
movetur  ;  igiturque,  purgantia,  maxime 

acria  seligere  decet :  ad  hanc  rem,  quaedam 
purgantium  drasticorum,  sicuti  Convolvulus 
Jalapa  ;  Scammonia ;  Stalagmitis  Cambogoi- 
des ;  Cucumis  Colocynthis  ;  Momordica  Ela- 
terium  ;  Oleum  Crotonis  ;  Submurias  Hydrar- 
gyri  seu  Calomelas,  usurpentur.  Haec  medica¬ 
mina,  vel  seorsim,  vel  alia  cum  aliis  commista, 
verbi  gratia,  grana  Calomelanos  quinque,  cum 
Jalapae  scrupulo,  pro  dosi  devorare  licet.  Sales 
neutri  Phrenitidis  curarioni  perutiles  sunt:  Sul- 
phas  Sodae  ;  Sulphas  Magnesiae;  Tartras  Po- 
tassae  et  Sodae  ;  Tartras  Potassae ;  Phosphas 
Sodae,  ad  alvum  ducendam  maxime  usurpati 
sunt.  Haec,  haud  secus  quam  purgantia  dras- 
tica,  vel  seorsim  vel  Sennae  commista  atque 
copia  aquae  idonea  soluta,  intervallis  brevibus 
usque  ad  catharsin  haurire  oportet ;  simul  ene- 
/  mata  purgantia  ad  horum  medicaminum  effec¬ 
tum  augendum,  admodum  utilia  existunt.  His 
auxiliis,  proxima  emplastra  vesicatoria  quae 
inflammationem  externam  movendo,  atque  ita 
irritationem  contrariam  ciendo,  curationi  phre¬ 
nitidis  valde  prosunt,  ideoque  nunquam  non 
usurpanda.  ^  Imprimis,  summo  capiti  emplas- 

trum  satis  amplum  ac  si  stupor  vel  coma  acci¬ 
dit,  tum  super  caput  totum  emplastrum  per¬ 
magnum  imponere  opus  est.  Inter  haec  auxi¬ 
lia  aegrum  prope  erectum  aeri  frigido  expo¬ 
nere,  atque  simul,  potus  acidulos,  frigidos  ad 
libitum  bibere  oportet.  Quidam  putarunt 
pedes  ipsos  in  aquam  calidam  immersos  haud 
parum  commodi  praestare,  sanguinis  scilicet 
fluxum  ad  eas  partes  movendo  atque  ita  ejus 
impetum  a  capite  summovendo.  Ex  iis  autem 
dictis  perspicuum  erit,  quibus  remediis  potis¬ 
simum  fidendum  ;  haec  sunt,  detractio  sangui¬ 
nis,  cum  generalis  tum  localis  :  medicamenta 
purgantia  :  emplastra  vesicatoria  :  frigus  cor¬ 
pori,  praesertim,  capiti,  admotum ;  atque  ali¬ 
quando  forsan  pediluvium.  Non  ex  usu  eorum 
pro  re  nata  sed  continuo,  atque  pertinaci,  exi¬ 
tum  morbi  felicem  sperare  licet :  opiata  quam¬ 
vis  utilia  in  morbis  quibusdam,  nunquam  Phre¬ 
nitidi  permittenda ;  cum  haud  secus  ac  in  aliis 
phlegmasiis,  anxietatem  atque  omnia  inten¬ 
dunt.  Inter  convalescendum  diaeta  parca  uti, 
atque  omni  stimulante  caute  abstinere  decet. 


20 


DE  PHRENITIDE. 


Semel  Phrenitide  implicatis,  semper  postea 
causae  excitantes,  quantum  fieri  possit,  evitari 
debent. 


finis. 


